internet vaartha 224 Views
న్యూఢిల్లీ : ఆస్ట్రేలియా టి20 సిరీస్‌లో ఆసీస్‌ను మట్టికరిపించిన వరల్డ్‌ నెంబర్‌ వన్‌గా స్వదేశం చేరిన టీమిండియా జట్టును శ్రీలంక ఘోరమైన దెబ్బకొట్టింది. కాగా అనుభవం లేదు, స్వదేశం కాదు, నాణ్యమైన జట్టు కాదు అని విమర్శలు చేసిన వారికి సమాధానమిస్తూ భారత జట్టును అవలీలగా తొలి టి20లో శ్రీలంక జట్టు ఓడించిన సంగతి తెలిసిందే. దీంతో భారత జట్టు వరల్డ్‌ టి20 నెంబర్‌ వన్‌ స్థానాన్ని కోల్పోయి నెంబర్‌ త్రీగా మారింది. దీంతో టీమిండియా లంకేయులను ఇప్పుడు సీరియస్‌గా తీసుకుంది. కాగా రాంచీ వేదికగా జరుగనున్న రెండవ టి20లో సత్తా చాటాలను భావిస్తుంది. అయితే బ్యాటింగ్‌లో వైఫల్యం జట్టును ఓటమిపాలు చేసిందన్న సంగతిని జట్టు గుర్తించింది. దీంతో రెండవ టి20లో శ్రీలంక యువ బౌలర్లకు ముకుతాడు వేయాలని టీమిండియా టాపార్డర్‌ భావిస్తుంది.
త్వరలో వరల్డ్‌ కప్‌ ప్రారంభం కానున్న నేపథ్యంలో డిఫెండింగ్‌ ఛాంపియన్‌గా శ్రీలంకను అడ్డుకోవాలంటే అంతకంటే ముందే ఆ జట్టును ఓటమితో దెబ్బకొట్టాలని భారత ఆటగాళ్లు భావిస్తున్నారు.కాగా తద్వారా వరల్డ్‌ కప్‌కు సరిపడా మానసిక స్థైర్యం సంతరించుకోవాలని టీమిండియా చూస్తుంది.